Giriş

Azərbaycan OilWiki – jurnalistlər, vətəndaş cəmiyyətinin nümayəndələri, hökumət məmurları və digərləri üçün nəzərdə tutulmuş ölkənin hasilat sahələri haqda informasiyanın həcminin artırılması məqsədilə hazırlanmış neft resursudur. Sənədə çıxış imkanları açıqdır, müntəzəm olaraq yenilənir və həm yerli, həm də beynəlxalq perspektivləri əhatə edir.

Azərbaycan üzrə onlayn-platformaya www.oil.turan.az ünvanında daxil olmaq olar.

Əlinizdəki broşüra bu resursun çap versiyasıdır və Azərbaycanın neft-qaz sənayesi ilə bağlı xəbərlər və dəyişikliklər baxımından ora əlavələr ediləcək.

Neft və qazın iqtisadiyyat, siyasət və ictimai həyatda mühüm rol oynadığı ölkədə bu nəşr etibarlı informasiya mənbəyi kimi çıxış etməlidir. Bu cür siyasi neytral informasiya mənbələri bir çox ölkələrdə nəşr edilib və wiki.openoil.net onlayn resursunda əksini tapıb.

Dövlət Neft Fondunda 30 mlrd. dollardan çox vəsaitin olması və ölkənin köhnə yataqlarda ehtiyatların tükənməsi fonunda gələcək Azərbaycan haqqında diskussiya diqqət mərkəzindədir.

Ölkənin neft resurslarının idarə olunmasını hansı qanunlar və aktlar tənzimləyir? Mətbuatın sitat gətirdiyi rezerv anlamı və istehsalat göstəricilərini necə başa düşməli? Azərbaycanın energetika sahəsində iri özəl və dövlət oyunçularının iştirakının sosial, geosiyasi və ekoloji nəticələri nədir? EİTİ mexanizmi hansı rola malikdir, indiyədək nə kimi rol oynayıb və oynayacaq?

Əgər hər hansı sualınız və şərhiniz olarsa təkliflərlə və ya şərhlərlə bizə müraciət etməkdən çəkinməyin. Bu resurs hazırlanma mərhələsindədir və biz onları əldə etməkdən məmnunuq.

Turan agentliyi Bakıda yerləşən müstəqil informasiya agentliyidir. OpenOil UG Berlində yerləşən qeyri-kommersiya konsaltinq təşkilatıdır.